ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
ΤΕΥΧΟΣ ΤΕΤΑΡΤΟ
Αρ. Φύλλου 13
28 Ιανουαρίου 2016
ΠΕΡΙΕΧΟΜΕΝΑ
ΑΠΟΦΑΣΕΙΣ
Τροποποίηση της αριθμ. 4241/15−11−2013 (Φ.Ε.Κ 653/
Δ΄/19.12.2013) απόφασης του Γ.Γ.Α.Δ. Αττικής
«Περί κήρυξης αναδασωτέας εκτάσεως» εμβαδού
2,57562 στρ. στη θέση «Κρόϊ−Σκλιά» του Δήμου
Μαρκοπούλου Μεσογαίας της ΠΕ Αν. Αττικής. .....
Κήρυξη έκτασης ως αναδασωτέας εμβαδού Ε=2.292,15
τ.μ. στη θέση «Ντούμια» του Διακατεχόμενου δάσους Ρεντίνας, Τ.Κ. Ρεντίνας, του Δήμου Σοφά−
δων Π.Ε. Καρδίτσας. ....................................................................
Κήρυξη έκτασης δημοσίου δάσους δρυός, καστανιάς, φράξου και αειφύλλων πλατύφυλλων εμ−
βαδού 6.130,30 τ.μ. ως αναδασωτέας, στη θέση
«Κόκκινο Νερό» Τ.Κ. Καρίτσας, Δ.Ε. Ευρυμενών,
Δήμου Αγιάς, Π.Ε. Λάρισας. ...................................................
Κήρυξη ως αναδασωτέας, έκτασης δασικού χαρακτήρα, εμβαδού 2.125,33 τ.μ. στην θέση «Χατζή»
στην περιοχή της Τ. Κ. Ελαιοχωρίου του Δήμου
Παγγαίου της Π.Ε. Καβάλας. ................................................
ΑΠΟΦΑΣΕΙΣ
Αριθμ. 4971
(1)
Τροποποίηση της αριθμ. 4241/15−11−2013 (Φ.Ε.Κ 653/Δ΄/
19.12.2013) απόφασης του Γ.Γ.Α.Δ. Αττικής «Περί κήρυξης αναδασωτέας εκτάσεως» εμβαδού 2,57562 στρ.
στη θέση «Κρόϊ−Σκλιά» του Δήμου Μαρκοπούλου
Μεσογαίας της ΠΕ Αν. Αττικής.
Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ
Έχοντας υπόψη:
1.− Τις διατάξεις: α) Του άρθρου 117 παρ. 3 και άρθρου
24 παρ. 1 του Συντάγματος της Ελλάδος.
β) Του Ν. 3200/1955 «περί διοικητικής αποκεντρώσεως»
όπως αυτές τροποποιήθηκαν μεταγενέστερα.
γ) Του Ν. 3852/2010 (ΦΕΚ 87/τ.Α΄/7.6.2010) Άρχιτεκτ. της
Αυτοδ/σης, και της Αποκ. Διοίκησης Αττικής−Πρόγραμμα
Καλλικράτης».
δ) Το Π.δ. 135/10 (ΦΕΚ 228/τ.Α΄/27.12.2010) «Οργανισμός
της Αποκ. Διοίκησης Αττικής».
ε) Του Ν. 998/1979 «Περί προστασίας των Δασών και
των Δασικών εν γένει εκτάσεων της Χώρας», όπως τροποποιήθηκε και ισχύει σήμερα (σχ. Ν. 4280/2014) και
ειδικότερα:
εα) Τις δ/ξεις της παρ. 4 του άρθρου 44 του Ν. 998/1979,
όπως προστέθηκε με το άρθρο 36 του Ν. 3698/2008 και
αντικαταστάθηκε με την παρ. 4 του άρθρου 35 του
Ν. 4280/2014.
2.− Την αριθμ. 11747/6458/16−2−2015 δ/γή της Αποκ.
Δ/σης Αττικής περί άσκησης καθηκόντων ΓΓΑΔΑ κατόπιν της υπ’ αριθμ. 4 Πράξης του Υπουργικού Συμβου−
λίου της 06−02−2015 (ΦΕΚ 24/Α΄/6−2−2015), σύμφωνα με
το άρθρο 56 του Ν. 4257/2014 (ΦΕΚ 93/Α΄/14−04−2014).
3.− Τις διατάξεις και τη σχετική νομολογία περί ανάκλησης των διοικητικών πράξεων.
4.− Το αριθμ. Δ 109975/23−12−2015 έγγραφο του Υπ.
Εσωτερικών και Διοικητικής Ανασυγκρότησης−Εθνικό
Τυπογραφείο περί μη δημοσίευσης εγγράφου.
5.−Την αριθμ. οικ. 32617/1986/28−4−2015 πρόταση του
Δασαρχείου Πεντέλης περί Τροποποίησης−Επανάληψης
ως προς τα συμπληρωματικά− άλλα στοιχεία στο σώμα
της αριθμ. 4241/15−11−2013 (Φ.Ε.Κ 653/Δ/19−12−2013) απόφασης του Γ.Γ.Α.Δ. Αττικής «Περί κήρυξης αναδασωτέας
εκτάσεως «εμβαδού 2,57562 στρ. στη θέση «Κρόϊ− Σκλιά»
του Δήμου Μαρκοπούλου Μεσογαίας της ΠΕ Αν. Αττικής και συγκεκριμένα τροποποιείται ως «Άλλα στοιχεία:
Η ανωτέρω έκταση δεν περιλαμβάνεται εντός της μη
τελεσίδικης 6057/25−6−2003 πράξης χαρ/μού, εμπίπτει
εντός του τμήματος Ε εμβαδού 111,25 στρ., της εισήγησης άρθρου 14 του Ν. 998/1979, όπου στην παρ. β3
της πρότασης Δ, προτείνεται να κηρυχθεί αναδασωτέο.
Περιλαμβάνεται εντός της έκτασης ..............Αναγκαστικού
Συν/σμού Μαρκοπούλου "ΜΑΡΚΟ".»
6.− Τον έλεγχο των στοιχείων του φακέλου που πραγματοποίησε η Δ/νση Δασών Αν. Αττικής και μετά την
αριθμ. 24325/2030/30−7−2014 πρόταση του Δασαρχείου
Πεντέλης για τροποποίηση της ως άνω κήρυξης αναδασωτέας έκτασης κατόπιν πλάνης πραγματικών δε−
δομένων για την έκταση, αποφασίζουμε:
Τροποποιούμε την αριθμ. 4241/15−11−2013 (Φ.Ε.Κ 653/
Δ/19−12−2013) απόφαση του Γ.Γ.Α.Δ. Αττικής «Περί κήρυξης αναδασωτέας εκτάσεως «, εμβαδού 2,57562 στρ. στη
θέση «Κρόϊ− Σκλιά» του Δήμου Μαρκοπούλου Μεσογαίας
της ΠΕ Αν. Αττικής, κατ’ εφαρμογή των δ/ξεων της
παρ. 4 του άρθρου 44 του Ν. 998/1979, όπως προστέθηκε
με το άρθρο 36 του Ν. 3698/2008 και αντικαταστάθηκε
με την παρ. 4 του άρθρου 35 του Ν. 4280/2014, κατόπιν
VARVARA ZACHARAKI
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ)
πλάνης περί τα πραγματικά δεδομένα, ως προς τα συμπληρωματικά− άλλα στοιχεία στο σώμα της ως άνω
απόφασης και συγκεκριμένα τροποποιείται ως «Άλλα
στοιχεία: Η ανωτέρω έκταση δεν περιλαμβάνεται εντός
της μη τελεσίδικης 6057/25−6−2003 πράξης χαρ/μού,
εμπίπτει εντός του τμήματος Ε εμβαδού 111,25 στρ., της
εισήγησης άρθρου 14 του Ν. 998/1979, όπου στην παρ. β3
της πρότασης Δ, προτείνεται να κηρυχθεί αναδασωτέο.
Περιλαμβάνεται εντός της έκτασης .................Αναγκαστικού
Συν/σμού Μαρκοπούλου "ΜΑΡΚΟ".»
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 31 Δεκεμβρίου 2015
Η Ασκούσα καθήκοντα Γενικού Γραμματέα
Αποκεντρωμένης Διοίκησης
ΚΑΛΛΙΟΠΗ ΚΑΡΔΑΜΙΤΣΗ
F
Αριθμ. 2629/241025
(2)
Κήρυξη έκτασης ως αναδασωτέας εμβαδού Ε=2.292,15
τ.μ. στη θέση «Ντούμια» του Διακατεχόμενου δάσους Ρεντίνας, Τ.Κ. Ρεντίνας, του Δήμου Σοφάδων
Π.Ε. Καρδίτσας.
Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΘΕΣΣΑΛΙΑΣ ΚΑΙ ΣΤΕΡΕΑΣ ΕΛΛΑΔΑΣ
Έχοντας υπόψη:
1. Τις διατάξεις των άρθρων 24§1 και 117§3 του Συντάγματος της Ελλάδας.
2. Τις διατάξεις του Ν. 998/1979 «Περί προστασίας των
Δασών και των Δασικών εν γένει εκτάσεων της Χώρας
και ειδικότερα, α) του άρθρου 41 §1 και β) του άρθρου
38§1, όπως τροποποιήθηκαν ή αντικαταστάθηκαν από
το άρθρο 35 του Ν. 4280/2014.
3. Τις διατάξεις του Ν. 3208/2003 «Προστασία των
δασικών οικοσυστημάτων κ.λπ.» άρθρο 1 § 15.
4. Τις αριθμ. 160417/1180/8−7−1980 και 18244/3049/24.9.1980
διαταγές του Υπ. Γεωργίας.
5. Το Π.δ. 138/2010 (ΦΕΚ 231/Α΄/27−12−2010) Οργανισμός
της Αποκεντρωμένης Διοίκησης Θεσσαλίας και Στερεάς
Ελλάδας.
6. Την υπ’ αριθμ. 1669/33104/31.3.2011 (ΦΕΚ 648/τ.Β΄/
19.4.2011) απόφαση της Γ.Γ.Α.Δ.Θ−Σ.Ε. «Μεταβίβαση
δικαιώματος υπογραφής κ.λπ.».
7. Την με αριθμ. πρωτ. 4850/214750/28−12−2015 πρόταση
του αρμόδιου Δασαρχείου Καρδίτσας, σχετικά με την
κήρυξη ως αναδασωτέας της αναφερόμενης στο θέμα
έκτασης, αποφασίζουμε:
Κηρύσσουμε ως αναδασωτέα, έκταση δάσους εμβαδού Ε=2.292,15 τ.μ.
Η έκταση αυτή βρίσκεται στη θέση «Ντούμια» του Διακατεχόμενου δάσους Ρεντίνας, Τ.Κ. Ρεντίνας, του Δήμου
Σοφάδων Π.Ε. Καρδίτσας, απεικονίζεται με τα στοιχεία
(1, 2, 3, 4, 5, 6, 7, 8, 9, 10, 11, 12, 13, 14, 15, 16.........44, 1) στο
προσαρτημένο στην παρούσα απόφαση μας διάγραμμα
και έχει όρια:
Βόρεια: Με διακατεχόμενο δάσος Ρεντίνας.
Νότια: Με διακατεχόμενο δάσος Ρεντίνας.
Ανατολικά: Με διακατεχόμενο δάσος Ρεντίνας.
Δυτικά: Με διακατεχόμενο δάσος Ρεντίνας.
Σκοπός της κήρυξης της ανωτέρω έκτασης ως αναδασωτέας είναι η αποκατάσταση της δασικής βλάστησης
(Δρυός), που έχει καταστραφεί από εκχέρσωση και η
προστασία της από την αλλαγή της μορφής της.
Η απόφαση αυτή να δημοσιευθεί στην Εφημερίδα της
Κυβερνήσεως.
Καρδίτσα, 19 Ιανουαρίου 2016
Με εντολή Γενικού Γραμματέα
Αποκεντρωμένης Διοίκησης
Η Διευθύντρια Δασών Καρδίτσας
ΧΡΥΣΗ ΠΑΠΑΒΑΪΟΥ
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ)
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ)
Αριθμ. 3753/219893π.ε.
(3)
Κήρυξη έκτασης δημοσίου δάσους δρυός, καστανιάς, φράξου και αειφύλλων πλατύφυλλων εμβαδού
6.130,30 τ.μ. ως αναδασωτέας, στη θέση «Κόκκινο
Νερό» Τ.Κ. Καρίτσας, Δ.Ε. Ευρυμενών, Δήμου Αγιάς,
Π.Ε. Λάρισας.
Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΘΕΣΣΑΛΙΑΣ ΚΑΙ ΣΤΕΡΕΑΣ ΕΛΛΑΔΑΣ
Έχοντας υπόψη:
1. Τις διατάξεις των άρθρων 24 παρ. 1 και 117 παρ. 3
του Συντάγματος της Ελλάδος.
2. Το Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης − Πρόγραμμα
Καλλικράτης».
3. Τις διατάξεις του Π.δ. 138/2010 «Οργανισμός της
Αποκεντρωμένης Διοίκησης Θεσσαλίας και Στερεάς
Ελλάδας».
4. Την αριθμ. 1669/33104/31−3−2011 (ΦΕΚ 648/19−4−2011
τ.Β΄) απόφαση Γεν. Γραμ. Αποκεντρωμένης Διοίκησης
Θεσσαλίας − Στερεάς Ελλάδας «Περί Μεταβίβασης δικαιώματος υπογραφής στον Προϊστάμενο της Γενικής
Διευθύνσεως Δασών και Αγροτικών Υποθέσεων και
στους Προϊσταμένους Διευθύνσεων και Δασαρχείων
της ανωτέρω Γενικής Διευθύνσεως».
5. Τις διατάξεις των άρθρων 38 παρ. 1 και 44 παρ. 3
και 4 του Ν. 998/1979 «περί προστασίας των δασών και
των δασικών εν γένει εκτάσεων της Χώρας (ΦΕΚ 289/Α΄/
29.12.1979), όπως αντικαταστάθηκαν με το άρθρο 35 του
Ν. 4280/2014 «Περιβαλλοντική αναβάθμιση και ιδιωτική
πολεοδόμηση−Βιώσιμη ανάπτυξη οικισμών. Ρυθμίσεις
δασικής νομοθεσίας και άλλες διατάξεις».
6. Τις διατάξεις του άρθρου 41 παρ. 1 και 3 του
Ν. 998/1979 «περί προστασίας των δασών και των δασικών εν γένει εκτάσεων της Χώρας (ΦΕΚ 289/Α΄/29.12.1979)
όπως ισχύουν.
7. Τις διατάξεις του Ν. 3208/2003 «περί προστασίας
των δασικών οικοσυστημάτων, κατάρτιση δασολογίου,
ρύθμιση εμπραγμάτων δικαιωμάτων επί δασών και δασικών εν γένει εκτάσεων και άλλες διατάξεις» (ΦΕΚ
303/Α΄/24−12−2003).
8. Τις α) 160417/1180/8.7.80 και β) 182447/3049/24.9.80
Δ/γές του Υπουργείου Γεωργίας σχετικές με την κήρυξη
εκτάσεων ως αναδασωτέων.
9. Την αριθ. 7025/216519/23−11−2015 αναφορά του Δασαρχείου Λάρισας με την οποία προτείνεται η κήρυξη
έκτασης δημοσίου δάσους δρυός, καστανιάς, φράξου
και αειφύλλων πλατύφυλλων εμβαδού 6.130,30 τ.μ., που
βρίσκεται στη θέση «Κόκκινο Νερό» Τ.Κ. Καρίτσας, Δ.Ε.
Ευρυμενών, Δήμου Αγιας, Π.Ε. Λάρισας, ως αναδασωτέας, αποφασίζουμε:
Κηρύσσουμε ως αναδασωτέα έκταση δημοσίου δάσους δρυός, καστανιάς, φράξου και αειφύλλων πλατύ−
φυλλων εμβαδού 6.130,30 τ.μ., της οποίας η βλάστηση
καταστράφηκε λόγω παράνομης εκχέρσωσης και κατάληψης, στη θέση «Κόκκινο Νερό» Τ.Κ. Καρίτσας, ΔΕ. Ευ−
ρυμενών, Δήμου Αγιάς, Π.Ε. Λάρισας και η οποία ορίζεται:
ΑΝΑΤΟΛΙΚΑ: Με επαρχιακό δρόμο − παράκαμψη Καρίτσας
ΔΥΤΙΚΑ: Με δημόσιο δάσος
ΒΟΡΕΙΑ: Με δημόσιο δάσος
ΝΟΤΙΑ: Με επαρχιακό δρόμο − παράκαμψη Καρίτσας Κ. Νερού
Η ανωτέρω έκταση απεικονίζεται με τα στοιχεία (1, 2,
3, 4, 5, 6, 7, 8, 9, 10, 11, 12, 13, 14, 15, 16) στο συνημμένο
στην παρούσα απόφαση τοπογραφικό διάγραμμα του
Δασαρχείου Λάρισας.
Σκοποί της κήρυξης της ανωτέρω έκτασης ως αναδασωτέας, είναι η διατήρηση του δασικού χαρακτήρα
αυτής, ο αποκλεισμός διάθεσης της για άλλη χρήση και η
αποκατάσταση της καταστραφείσας δασικής βλάστησης
(η έκταση πριν εκχερσωθεί καλύπτονταν από βλάστηση
δρυός, καστανιάς, φράξου και αειφύλλων πλατύφυλλων).
Κατά της παρούσας απόφασης δύναται να ασκηθεί
αίτηση ακύρωσης ενώπιον του αρμόδιου τριμελούς Διοικητικού Εφετείου εντός εξήντα (60) ημερών από την
επόμενη της δημοσίευσης.
Με την παρούσα απόφαση δεν προκαλείται δαπάνη
σε βάρος του Κρατικού Προϋπολογισμού και η αναδάσωση της έκτασης πρόκειται να επέλθει μέσω φυσικής
αναγέννησης.
Η απόφαση αυτή να δημοσιευθεί στην Εφημερίδα της
Κυβερνήσεως.
Λάρισα, 19 Ιανουαρίου 2016
Με εντολή Γενικού Γραμματέα
Αποκεντρωμένης Διοίκησης
Ο Προϊστάμενος της Διεύθυνσης Δασών Λάρισας
ΓΕΩΡΓΙΟΣ ΣΤΕΡΓΙΟΥ
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ)
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ)
Αριθμ. 604
(4)
Κήρυξη ως αναδασωτέας, έκτασης δασικού χαρακτήρα,
εμβαδού 2.125,33 τ.μ. στην θέση «Χατζή» στην περιοχή της Τ. Κ. Ελαιοχωρίου του Δήμου Παγγαίου της
Π.Ε. Καβάλας.
Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΜΑΚΕΔΟΝΙΑΣ − ΘΡΑΚΗΣ
Έχοντας υπόψη:
1. Τις διατάξεις
α) Των άρθρων 24 παρ. 1 και 117 παρ. 3 του Συντάγματος.
β) Των άρθρων 38 παρ. 1 όπως ισχύει και 41 παρ. 1 και
3 του Ν. 998/1979.
2. Τις διατάξεις του αρ. 3, του Ν. 998/1979, όπως ισχύουν.
3. Τις διατάξεις του αρ. 9, του Ν. 3818/2010 (ΦΕΚ Α΄/
17/16−2−2010), όπως ισχύουν.
4. Τις διατάξεις του Ν. 3852/2010 (ΦΕΚ Α΄/87/7−6−2010)
«Περί Νέας Αρχιτεκτονικής της Αυτοδιοίκησης και της
Αποκεντρωμένης Διοίκησης− Πρόγραμμα Καλλικράτης».
5. Τις διατάξεις του Ν. 3861/2010 (ΦΕΚ 112/Α΄/13−7−2010)
«Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών
και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες διατάξεις».
6. Τις διατάξεις του Ν. 4061/2012 (ΦΕΚ 66/Α΄/22−3−2012)
«Διαχείριση και προστασία ακινήτων του Υπουργείου
Αγροτικής Ανάπτυξης και Τροφίμων − Ρύθμιση εμπράγματων δικαιωμάτων και λοιπές διατάξεις».
7. Τις διατάξεις του Ν. 4280/2014 (ΦΕΚ 159/τ.Α΄/8.8.2014)
«Περιβαλλοντική αναβάθμιση και ιδιωτική πολεοδόμησηΒιώσιμη ανάπτυξη οικισμών Ρυθμίσεις δασικής νομοθε−
σίας και άλλες διατάξεις».
8. Τις διατάξεις του άρθρου 56 του Ν. 4257/2014 (ΦΕΚ
93/τ.Α΄/14−4−2014) «Επείγουσες ρυθμίσεις αρμοδιότητας
Υπουργείου Εσωτερικών».
9. Τις διατάξεις του υπ’ αριθ. 142/2010 Π.δ. (ΦΕΚ Α΄/
235/27−12−2010) με θέμα την ίδρυση και διάρθρωση του
Οργανισμού της Αποκεντρωμένης Διοίκησης Μακεδονίας−Θράκης.
10. Την υπ’ αριθμ. 4/6−2−2015 Πράξη Υπουργικού Συμβουλίου (ΦΕΚ 24/τ.Α΄/6−2−2015).
11. Τις υπ’ αρ. 160417/1180/8.7.1980 και 182447/3049/24.9.1980
διαταγές του Υπουργείου Γεωργίας.
12. Την υπ’ αριθ. οικ.99386/6−11−2014 (ΦΕΚ 3105/τ.Β΄/
18.11.2014) απόφαση του Γεν. Γραμματέα της Αποκεντρωμένης Διοίκησης Μακεδονίας−Θράκης «Ανάθεση
άσκησης αρμοδιοτήτων σε οργανικές μονάδες της
Αποκεντρωμένης Διοίκησης Μακεδονίας − Θράκης − και
παροχή εξουσιοδότηση υπογραφής πράξεων και εγγράφων «Με εντολή Γενικού Γραμματέα» στους προϊστα−
μένους των οργανικών μονάδων της Αποκεντρωμένης
Διοίκησης Μακεδονίας Θράκης».
13. Την υπ ’αριθ. 166/2012 απόφαση του Συμβουλίου
της Επικρατείας.
14. Την υπ’ αριθμ. 2/2013 απόφαση της Δεύτερης Δευτεροβάθμιας Επιτροπής Επίλυσης Δασικών Αμφισβη−
τήσεων της Αποκεντρωμένης Διοίκησης Μακεδονίας
Θράκης.
15. Την υπ’ αριθ. 34072/4−12−2015 αναφορά του Δασαρχείου όπου προτείνεται η κήρυξη της έκτασης που
αναφέρεται στο θέμα, ως αναδασωτέας.
16. Την υπ’ αριθμ. 34116/14−12−2015 εισήγηση της Διεύθυνσης Δασών Καβάλας, αποφασίζουμε:
Κηρύσσουμε ως αναδασωτέα, με σκοπό την προστασία των δασικών εδαφών, του δασικού περιβάλλοντος
και την αποκατάσταση της βλάστησης με φυσική η τεχνητή αναδάσωση, έκταση δασικού χαρακτήρα, εμβαδού
2.125,33 τ.μ., στην θέση «Χατζή» στην περιοχή της Τ.Κ.
Ελαιοχωρίου του Δήμου Παγγαίου, της οποίας η βλάστηση καταστράφηκε λόγω παράνομης εκχέρσωσης,
ώστε να αποκλειστεί η χρήση της για κάθε άλλο σκοπό
και η οποία −προ της καταστροφής της− καλυπτόταν
από δασική βλάστηση αειφύλλων πλατύφυλλων (πουρνάρι, αγριελιές) σε ποσοστό 20%. Η ανωτέρω επιφάνεια
ανήκει στην κατηγορία της παρ. 2 του άρθρου 3 του
Ν. 998/1979 όπως ισχύει και επομένως εμπίπτει στις
διατάξεις του αρ. 38 του Ν. 998/1979 όπως ισχύει, η
δε πρόταση κήρυξης της ως αναδασωτέας ενεργείται
σύμφωνα με τις διατάξεις του αρ. 41 του ίδιου νόμου,
σε συνδυασμό με αυτές της παρ. 15, του αρ. 1, του
Ν. 3208/2003.
Η ανωτέρω έκταση, αποτυπώνεται, με στοιχεία 1−2−34−5−6−1, με τις αντίστοιχες συντεταγμένες, στο επισυ−
ναπτόμενο τοπογραφικό διάγραμμα, κλίμακας 1:1000, το
οποίο περιέχει απόσπασμα προσανατολιστικού χάρτη,
σε κλίμακα 1:50.000 και συνορεύει:
Βόρεια: Με απαλλοτριωθείσα έκταση της Εθνικής
οδού Καβάλας−Θεσσαλονίκης.
Ανατολικά: Με κοινόχρηστη δασική έκταση.
Νότια: Με κοινόχρηστη έκταση (γραμμή παραλίας) και
πέραν αυτής με θάλασσα.
Δυτικά: Με ιδιόκτητη δασική και μη δασική έκταση.
Επιτρέπεται η υποβολή κατ’ αυτής αίτηση ακύρωσης
στο Τριμελές Διοικητικό Εφετείο μέσα σε προθεσμία
εξήντα (60) ημερών, που αρχίζει από την επομένη της
δημοσίευσής της (άρθρο 46 Π.δ. 18/1989).
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 12 Ιανουαρίου 2016
Ο Ασκών καθήκοντα
Γενικού Γραμματέα
Αποκεντρωμένης Διοίκησης
ΝΙΚΗΤΑΣ ΦΡΑΓΚΙΣΚΑΚΗΣ
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ)
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ)
ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ
ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * FAX 210 52 21 004
ΕΘΝΙΚΟ ΤΥΠΟΓΡΑΦΕΙΟ
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ
øîñì õðì÷ì÷ úùððò øì÷ êúìñêöîç÷ øì÷ ïùèêöòì÷ê÷
Σε έντυπη μορφή:
• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού.
• Για τα φωτοαντίγραφα Φ.Ε.Κ. σε 0,15 € ανά σελίδα.
Σε μορφή DVD/CD:
Τεύχος
Ετήσια έκδοση
Τριμηνιαία έκδοση Μηνιαία έκδοση
Τεύχος
Ετήσια έκδοση
Τριμηνιαία έκδοση Μηνιαία έκδοση
Α΄
150 €
40 €
15 €
Α.Α.Π.
110 €
30 €
Β΄
300 €
80 €
30 €
Ε.Β.Ι.
100 €
-
Γ΄
50 €
−
Α.Ε.Δ.
5 €
-
Υ.Ο.Δ.Δ.
50 €
−
Δ.Δ.Σ.
200 €
20 €
Δ΄
110 €
30 €
Α.Ε.−Ε.Π.Ε.
−
100 €
•  Η τιμή πώλησης μεμονωμένων Φ.Ε.Κ. σε μορφή cd−rom από εκείνα που διατίθενται σε ψηφιακή μορφή και μέχρι 100 σελίδες, σε 5 €
προσαυξανόμενη κατά 1 € ανά 50 σελίδες.
êøì÷îê÷ ÷ùòöôñê÷ ú.ê.ï.
Τεύχος
Έντυπη μορφή
Α΄
225 €
Β΄
320 €
Γ΄
65 €
Υ.Ο.Δ.Δ.
65 €
Τεύχος
Έντυπη μορφή
Δ΄
160 €
Α.Α.Π.
160 €
Ε.Β.Ι.
65 €
Α.Ε.Δ.
10 €
Τεύχος
Έντυπη μορφή
Α.Ε.−Ε.Π.Ε.
2.250 €
Δ.Δ.Σ.
225 €
Α.Σ.Ε.Π.
70 €
Ο.Π.Κ.
•  Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά
τα ταχυδρομικά έξοδα.
•  Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα).
•  Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά
και θα επιστρέφονται.
•  Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής.
•  Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση.
•  Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση.
Πληροφορίες  για δημοσιεύματα που καταχωρίζονται στα Φ.Ε.Κ. στο τηλ.: 210 5279000.
Φωτοαντίγραφα παλαιών Φ.Ε.Κ.: τηλ.: 210 8220885.
Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή
από την ιστοσελίδα του Εθνικού Τυπογραφείου (www.et.gr)
ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30
Hλεκτρονική Διεύθυνση: http://www.et.gr − e−mail: webmaster.et@et.gr

[Source: 20160400013.pdf | Tokens: 16571]